ചിലയിടത്ത് സ്വാമി ചിലയിടത്ത് സണ്ണി, യുവതികളെ വളയ്ക്കുന്നതില് മിടുക്കനായ ഈ നിധി സ്പെഷലിസ്റ്റ് വീട്ടില് കയറിയാല് പറമ്ബും താമസയോഗ്യമല്ലാതാവും മലപ്പുറം : പൂജയുടേയും മന്ത്രവാദത്തിന്റെയും പേരില് നിരവധി യുവതികളെ തട്ടിപ്പിലൂടെ വീഴ്ത്തി പണം തട്ടിയെടുത്ത കേസുകളിലെ പ്രതി പിടിയില്. കൊല്ലം പുനലൂര് കുന്നിക്കോട് വാടകവീട്ടില് ഒളിവില് കഴിയുകയായിരുന്ന കൂപ്ലീക്കാട് രമേശനാണ് പൊലീസ് പിടിയിലായത്. കഴിഞ്ഞ ഒന്പത് മാസമായി ഇയാള് ഒളിവിലായിരുന്നു. സണ്ണി, രമേശന് നമ്ബൂതിരി, രമേശന് സ്വാമി തുടങ്ങിയ പേരുകളിലാണ് ഇയാള് ആളുകളെ കബളിപ്പിച്ചിരുന്നത്. ചൊവ്വാദോഷം മാറ്റിത്തരും, നിധി കണ്ടെത്തി തരും എന്നിങ്ങനെയുള്ള വാഗ്ദ്ധാനങ്ങള് നല്കിയാണ് ഇയാള് യുവതികളെ ആകര്ഷിച്ചിരുന്നത്. വണ്ടൂര് സ്വദേശിനിയില് നിന്ന് 1.10 ലക്ഷം രൂപ തട്ടിയ കേസിലാണ് ഇപ്പോള് അറസ്റ്റിലായത്. നിധി സ്പെഷലിസ്റ്റ് പറമ്ബില് നിന്നും നിധി കണ്ടെത്തി കൊടുക്കും എന്ന വാഗ്ദ്ധാനത്തിലാണ് ഇയാള് കൂടുതല് പേരെയും വീഴ്ത്തിയിരുന്നത്. വയനാട് മണിയങ്കോട് സ്വദേശിനിയായ വീട്ടമ്മയുടെ കൈയില് നിന്നും അഞ്ച് പവന് സ്വര്ണമാണ് ഇതിനായി തട്ടിയെടുത്തത്. പിന്നീട് ഒരു ലക്ഷം വാങ്ങുകയും നിധിയ്ക്കായി ഇവരുടെ വീടിന് ചുറ്റം നിരവധി വലിയ കുഴികളെടുത്ത് പറമ്ബ് ഉപയോഗ ശൂന്യമാക്കുകയും ചെയ്തു. ഇതുപോലെ വയനാട് മീനങ്ങാട് സ്വദേശിനിയില് നിന്ന് എട്ട് പവനാണ് രമേശന് തട്ടിയെടുത്തത്. കോഴിക്കോട് സ്വദേശിനിയെയാണ് രമേശന് വിവാഹം കഴിച്ചിട്ടുള്ളത്. പ്രണയിച്ച് വിവാഹം ചെയ്ത യുവതിക്ക് രണ്ട് കുട്ടികളായപ്പോള് ഉപേക്ഷിച്ച് നാടുവിടുകയായിരുന്നു. പിന്നീട് ഭര്ത്തൃമതിയായ മറ്റൊരു യുവതിയെ പ്രണയിച്ച് സ്വന്തമാക്കുകയായിരുന്നു. ഇവരുമൊത്ത് കൊല്ലത്ത് കഴിയവേയാണ് പൊലീസ് പിടികൂടിയത്. പ്രതിയെ നിലമ്ബൂര് കോടതിയില് പൊലീസ് ഹാജരാക്കി.